Ota rahat ja juokse

Ota rahat ja juokse on MTV3-kanavalla esitettävä suomalainen tositelevisiosarja, jossa kilpailijoiden tehtävänä on piilottaa 10 000 euroa sisältävä rahasalkku yhdessä tunnissa niin hyvin, etteivät heidän peräänsä lähetetyt etsivät löydä sitä. Etsintöjen ajaksi kilpailijat suljetaan putkaan 30 tunnin ajaksi (ensimmäisellä kaudella 48 tunnin ajaksi), jona aikana heitä kuulustellaan. Jos etsivät eivät löydä salkkua, saavat kilpailijat pitää piilottamansa rahat.

Ohjelman ensimmäinen tuotantokausi esitettiin syys–marraskuussa 2016. Toisen kauden kilpailijahaku alkoi toukokuussa 2018 ja kauden esittäminen syyskuussa 2018. Kolmannen kauden esittäminen alkaa tammikuussa 2023. Kauden kilpailijat ovat aiemmista poiketen julkisuuden henkilöitä.

Sarja perustuu yhdysvaltalaiseen Take the Money and Run -formaattiin.

 Esiintyjät 
Ohjelmaa juontaa lumilautailija Eero Ettala, joka teki ohjelman ensimmäisellä tuotantokaudella ensimmäisen juontoroolinsa televisiossa.

Ensimmäisellä tuotantokaudella kuulustelijoina toimivat Kimmo Keinänen ja Juha-Matti Kemppinen. Etsivinä puolestaan Ari Huhtinen ja Hanna Kajosmaa.

Toisella kaudella Kajosmaan korvasi Kristiina Mikkilä.

Kolmannella kaudella kuulustelijoina toimivat Ari Huhtinen ja Kari Laari. Etsivinä aloittivat Kristiina Komulainen ja Mikko Raula.

 Kilpailun säännöt 
Kilpailun tarkat säännöt ovat hieman pimennossa, koska niitä ei ole julkisesti saatavilla esimerkiksi televisiosarjan verkkosivuilla eikä tarkkoja sääntöjä ole koskaan kerrottu itse TV-ohjelmassa. Todennäköisesti kilpailijoille kerrotaan paljon tarkemmat säännöt kuin mitä julkisesti on saatavilla, koska muutoin salkun piilottaminen olisi aivan liian helppoa. 

MTV3-kanavalla 17.2.2023 esitetyssä kolmannen kauden 4. jaksossa "Tubettajien freestyle-jahti"  kuulustelija kysyi n. 26 minuutin kohdalla toiselta kilpailijalta: "Kuinka pitkällä kävitte maastossa?" Kilpailija vastasi: "max. 50 metriä, kävimme ihan rajoilla". Sekä kilpailijat että etsivät siis selvästi tiesivät kuulusteluissa tämän 50 metrin rajan ja tämä raja mainittiin myös useamman kerran ohjelman aikana. Eli hyvin todennköisesti tarkoissa säännöissä on maininta, että salkku pitää piilottaa 50 metrin säteelle autosta. Eli tämän takia kilpailijat eivät voi esim. juosta pari kilometriä syvälle metsään ja piilottaa salkkua sinne. Jaksossa myös kilpailijat jäävät kiinni valheesta kun he kieltävät toisen laukun olemassaolon. Tällöin kuulustelija esittää kysymyksen, jonka avulla he pystyvät poissulkemaan kaksi mahdollista kätköpaikkaa. Tästä voidaan päätellä, että jos valheesta jää kiinni, tulee kuulustelijan esittämään kysymykseen vastata totuudenmukaisesti. MTV3 Uutisten artikkelissa kuulustelija Ari Huhtinen mainitsee: "Ohjelmassa kuulusteltavilla on mahdollisuus valehdella, mutta meillä on nyt myös mahdollisuus rangaista heitä siitä. Tämä tekee pelistä mielenkiintoisemman."

Sääntöjä on myös hieman avattu MTV Uutisten 18. syyskuuta 2018 julkaistussa artikkelissa.

Edellä mainittujen lähteiden ja itse ohjelman alussa kilpailijoille kerrottujen ohjeiden pohjalta varmasti tiedossa olevat kilpailun oleellisimmat säännöt ovat siis seuraavat:

 Salkun piilottamiseen on aikaa tasan 1 tunti. Kilpailupari voi piilottaa salkun missä tahansa vaiheessa annetun ajan sisällä.
 Kilpailupari saa käyttöön pakoauton, puhelimen ja 100 euron pakokassan. Pakokassalla kilpailijat voivat halutessaan ostaa esim. lapion kaupasta.
 Kilpailuparin on piilotettava salkku itse. Salkkua ei siis saa antaa kenenkään toisen henkilön piilotettavaksi.
 Kilpailuparin on pysyttävä yhdessä koko ajan. Eli toista kilpailijaa ei voi jättää nopeasti tien varteen piilottamaan salkkua samalla kun toinen jatkaa autolla matkaa.
 Kilpailupari saa liikkua vain heille käyttöön annetulla autolla tai jalan.
 Salkku pitää piilottaa 50 metrin säteelle heille käyttöön annetusta pysäköidystä autosta.
 Kilpailupari saa soittaa ja vastaanottaa puheluita. Myös viestit ovat sallittuja. Puhelimen lokitietoja ei saa poistaa.
 Salkkua ei saa piilottaa lukolliseen lokeroon / varastotilaan tai liikkuvaan välineeseen, kuten autoon, bussiin, metroon, junaan tai lentokoneeseen eikä esimerkiksi heittää mereen.
 Kilpailijaparin on noudatettava kaikkia Suomen lakeja salkun piilotuksen aikana. Kielletyille alueille meneminen tai toisen omaisuuden tuhoaminen on kiellettyä.
 Kun 1 tunti on kulunut, etsivät saavat tietoon pakoauton GPS-jäljen ja puhelimen kaikki tiedot.

Lisäksi alla olevat säännöt ovat melko todennäköisiä, vaikka näihin ei ole tarkkaa varmuutta:

 Salkkua ei voi heittää ulos liikkuvasta autosta, koska todennäköisesti tämä rikkoisi Suomen lakia.
 Sallituista pysähdysten määristä   ei ole tietoa  mutta yleensä pysähdyksiä on 5, joskus 6. Tästä voidaan päätellä että maksimi on todennäköisesti 6. 

 Jaksot 
 Ensimmäinen tuotantokausi 
Jakso  Kilpailijat  Esitys MTV3:lla  Katsojaluvut  Tulos 1 Janne ja Eerik  2. syyskuuta 2016  461 000  Salkkulöydettiin 2 Maiju ja Kati  9. syyskuuta 2016  406 000  Salkkuaei löydetty 3 Toni ja Juha  16. syyskuuta 2016  195 000  Salkkulöydettiin 4 Reima ja Riia  23. syyskuuta 2016  268 000  Salkkulöydettiin 5 Pasi ja Sasja  30. syyskuuta 2016  248 000  Salkkuaei löydetty 6 Ida ja Iiro  7. lokakuuta 2016  247 000  Salkkulöydettiin 7 Heli ja Jonna  14. lokakuuta 2016  254 000  Salkkulöydettiin 8 Elina ja Sauli  21. lokakuuta 2016  265 000  Salkkuaei löydetty 9 Saila ja Minna  28. lokakuuta 2016  235 000  Salkkulöydettiin 10 Päivi ja Harri  4. marraskuuta 2016  253 000  Salkkuaei löydetty1
1 Etsivät löysivät salkun 3 minuuttia etsintäajan päättymisen jälkeen ja kilpailijat saivat pitää piilottamansa rahat.

 Toinen tuotantokausi 
Jakso  Kilpailijat  Esitys MTV3:lla  Tulos 1 Minttu ja Linda  18. syyskuuta 2018 Salkkuaei löydetty 2 Kai ja Anssi  25. syyskuuta 2018 Salkkulöydettiin 3 Jouni ja Jenni  2. lokakuuta 2018 Salkkuaei löydetty 4 Jarmo ja Tomi  9. lokakuuta 2018 Salkkuaei löydetty 5 Joonas ja Katriina  16. lokakuuta 2018 Salkkulöydettiin 6 Jaana ja Toni  23. lokakuuta 2018 Salkkulöydettiin 7 Essi ja Ville  30. lokakuuta 2018 Salkkuaei löydetty 8 Lilli ja Susanna  6. marraskuuta 2018 Salkkulöydettiin 9 Sari ja Mikko  13. marraskuuta 2018 Salkkulöydettiin 10 Petra ja Marko  20. marraskuuta 2018 Salkkuaei löydetty

 Kolmas tuotantokausi 
 Jakso  Kilpailijat  Esitys MTV3:lla  Katsojaluvut  Tulos 1 Brädi ja Tuomas Kauhanen  27. tammikuuta 2023  246 000  Salkkuaei löydetty 2 Miska Haakana ja Alisa Aarniomäki  3. helmikuuta 2023  alle 245 000  Salkkulöydettiin 3 Kerttu Rissanen ja Sini Sabotage  10. helmikuuta 2023  alle 289 000  Salkkuaei löydetty 4 MolyBros  17. helmikuuta 2023  alle 260 000  Salkkulöydettiin 5 Sabina Särkkä ja Shirly Karvinen  24. helmikuuta 2023  alle 300 000  Salkkulöydettiin 6 Pippa Laukka ja Noora Karma  3. maaliskuuta 2023  alle 248 000  Salkkuaei löydetty 7 Jaakko Parkkali ja Perttu Sirviö  10. maaliskuuta 2023  alle 264 000  Salkkulöydettiin 8 Ina Mikkola ja Roni Bäck  17. maaliskuuta 2023   Salkkulöydettiin 9 Ansku Bergström ja Elina Gustafsson  31. maaliskuuta 2023   Salkkuaei löydetty 10 Seksikäs Suklaa ja Tinze  7. huhtikuuta 2023    

 Lähteet 

Luokka:2010-luvun suomalaiset tositelevisiosarjat
Luokka:2020-luvun suomalaiset tositelevisiosarjat
Luokka:MTV3:n televisio-ohjelmat